CELEX: 62016TN0022
Language: mt
Date: 2016-01-25 00:00:00
Title: Kawża T-22/16: Rikors ippreżentat fil-25 ta’ Jannar 2016 – Comprojecto-Projectos e Construções u oħrajn vs BĊE

21.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 106/37
            
         Rikors ippreżentat fil-25 ta’ Jannar 2016 – Comprojecto-Projectos e Construções u oħrajn vs BĊE
   (Kawża T-22/16)
   (2016/C 106/43)
   Lingwa tal-kawża: il-Portugiż
   
      Partijiet
   
   
      Rikorrenti: Comprojecto-Projectos e Construções, Lda (Lisbon, il-Portugall), Julião Maria Gomes de Azevedo (Lisbon), Paulo Eduardo Matos Gomes de Azevedo (Lisbon) u Isabel Maria Matos Gomes de Azevedo (Lisbon) (rappreżentant: M.A. Ribeiro, avukat)
   
      Konvenuta: Il-Bank Ċentrali Ewropew
   
      Talbiet tar-rikorrenti
   
   
               —
            
            
               tiddikjara, skont l-Artikolu 265 TFUE, li l-Bank Ċentrali Ewropew, peress li naqas milli jagħti segwitu għall-ilment ippreżentat mir-rikorrenti fis-27 ta’ Novembru 2015, naqas inġustament milli jagħti deċiżjoni, minkejja l-fatt li kien ġie mitlub jagħmel dan.
            
         
               —
            
            
               alternattivament, tannulla, skont l-Artikoli 263 u 264 TFUE, id-deċiżjoni tal-Bank Ċentrali Ewropew.
            
         
               —
            
            
               tikkundanna lill-Bank Ċentrali Ewropew, skont l-Artikolu 340 TFUE u l-Artikolu 41(3) tal-Karta tad-Drittijiet Fundamentali tal-Unjoni Ewropea, sabiex jikkumpensa lir-rikorrenti l-ammont ta’ EUR 4 199 780,43, flimkien mal-interessi fuq il-ħlas tardiv bir-rata li tapplika skont il-liġi sal-ħlas attwali.
            
         
               —
            
            
               tikkundanna lill-Bank Ċentrali Ewropew sabiex iħallas l-ispejjeż, skont l-Artikolu 134(1) tar-Regoli tal-Proċedura.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw il-motivi li ġejjin.
   
               1.
            
            
               Rifjut mhux fondat, permezz ta’ ommissjoni jew nuqqas ta’ teħid ta’ deċiżjoni, tat-talba magħmula lill-Bank Ċentrali Ewropew sabiex jieħu azzjoni abbażi ta’ ilment ippreżentat mir-rikorrenti fis-27 ta’ Novembru 2015, relatat ma’ ċertu atti illegali u mhux fondati mwettqa mill-Banco de Portugal.
            
         
               2.
            
            
               Nuqqas ta’ imparzjalità, trasparenza, integrità, kompetenza, effiċjenza u responsabbiltà, ksur tal-prinċipju tal-ugwaljanza quddiem il-liġi (ksur tal-Artikolu 20 tal-Karta tad-Drittijiet Fundamentali).
            
         
               3.
            
            
               Ksur tal-forom proċedurali sostanzjali, ksur tat-trattati u tal-istat tad-dritt dwar l-applikazzjoni tagħhom, l-abbuż ta’ poter.
            
         
               4.
            
            
               Trattament favorevoli u protezzjoni tal-IC Millenium/Bcp dwar l-użu tas-sistema finanzjarja għall-ħasil tal-flus u nuqqas ta’ twettiq tal-obbligi tal-Unjoni Ewropea dwar il-moviment liberu tal-kapital.
            
         
               5.
            
            
               Ksur tal-Artikolu 11(3) tad-Direttiva 2005/29/KE tal-Parlament Ewropew u tal-Kunsill, tal-11 ta’ Mejju 2005, dwar prattiċi kummerċjali żleali fin-negozju mal-konsumatur fis-suq intern li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill (Direttiva dwar Prattiċi Kummerċjali Żleali).